மஃபேட்

சர்க்யூ டி மாஃபேட் (Cirque de Mafate0 என்பது ரீயூனியனில் உள்ள ஒரு எரிமலைப் பெருவாய் ஆகும். இது பெரிய கேடய எரிமலையான பிடன் டெஸ் நீஜசின் வீழ்ச்சியி்ன் காரணமாக இது உருவானது.

மிகவும் தொலைவில் அமைந்துள்ளதும், எளிதில் சென்றடைய முடியாததுமான இந்த மலைப்பள்ளத்தாக்கு, 19 ஆம் நூற்றாண்டில் தங்கள் எஜமானர்களிடமிருந்து தப்பி ஓடிய அடிமைகளும், பின்னர் ஏழை வெள்ளைத் தொழிலாளர்களும் குடியேறிய இடமாகும். இந்த இடத்திற்கு  தப்பி ஓடிய ஒரு அடிமைத் தலைவரால் இப்பெயர் வந்தது. 

 புவியியல் 
இந்தப் பள்ளத்தாக்கு, குறிப்பாக ரெம்பார்ட்ஸ் என்று அழைக்கப்படும் உயரமான செங்குத்துப் பாறைகள் உட்பட, மலைகளால் முழுமையாகச் சூழப்பட்டுள்ளது. ஒரே ஒரு ஆறான ரிவியேர் டெ கேலெட்ஸ் ("கூழாங்கற்கள் ஆறு") மட்டுமே இங்கிருந்து வெளியேறுகிறது. இந்தப் பள்ளத்தாக்கின் உள்ளே, கணிசமான சரிவுகள் உள்ளன. இலே என்பவை ஏறக்குறைய சமமான நிலப்பரப்புகளின் துண்டுகளாகும், அவற்றின் மீதுதான் சிற்றூர்கள் அமைந்துள்ளன.

"மாஃபேட்" என்ற பெயர் மலகசி மொழி சொல்லான "மஹாஃபாட்டி" என்பதிலிருந்து வந்தது, இதன் பொருள் கொடிய என்பதாகும். அது இந்தப் பள்ளத்தாக்கை அடைவதில் உள்ள சிரமத்தைக் குறிக்கும் ஒரு மறைமுகக் குறிப்பாகும்.

பள்ளதாக்கில் லா நவ்வெல் என்ற ஒரு கிராமமும்,  (fr. îlet): மார்லா, ரோச்-பிளேட், இல்லெட்-ஆக்ஸ்-ஆரஞ்சர்ஸ், கிராண்ட் பிளேஸ் போன்ற பல குக்கிராமங்களும் உள்ளன.

இந்தப் பள்ளதாக்கு முற்றிலும் பொதுச் சொத்தாகும். இது வனத்துறையால் நிருவகிக்கப்படுகிறது, இங்கிருக்கும் குடியிருப்பாளர்கள்  சலுகையாக குறைந்த வாடகையை செலுத்துகின்றனர்.

இங்கு முதன்மையாக மின்சாரம் இல்லை. இதனால் குடியிருப்பாளர்கள் சூரிய மின் தகடுகளைப் பயன்படுத்தி ( மின்கல சேமிப்புடன்) தங்களுக்கு வேண்டிய மின்சாரத்தை தாங்களே உற்பத்தி செய்துகொள்கின்றனர். மேலும் அவ்வப்போது டீசல் மின்னாக்கிகளைப் பயன்படுத்துகின்றனர். எனினும், டீசலை அதிக செலவில் உலங்கு வானூர்தி மூலம் கொண்டு வர வேண்டும். கிடைக்கக்கூடிய மின்சார விநியோகம் குறைவாக இருப்பதால், இப்பகுதி மக்கள் திட்டமிட்டு குறைந்த மின்சாரம் பயன்படுத்தும் (ஃப்ளோரசன்ட்) மின் விளக்குகளைப் பயன்படுத்துகின்றனர்.

இதேபோல், அனைத்து மக்களும் சூரிய சக்தி வெண்ணீராக்கியியைப் பயன்படுத்துகின்றனர். இவற்றை எரிவாயுவால் இயங்கும் வெண்ணீராக்கிகளைக் கொண்டு கூடுதலாகப் பயன்படுத்தலாம் — ஆனால் எரிவாயு உருளைகளையும் உலக்குவானூர்திகள்  மூலமாகவே கொண்டு வர வேண்டும்.

 சேவைகள் 
லா நூவெல் மற்றும் அதன் சுற்றியுள்ள சிற்றூர்களில் மளிகைக் கடைகள் உள்ளன, அங்கு அத்தியாவசியப் பொருட்களை வாங்கலாம். பொதுவாக, இந்தக் கடைகள் சில குறிப்பிட்ட மது குடிப்பகம் மற்றும் உணவக சேவைகளையும் (சூடான காப்பி மற்றும் சமோசா போன்ற உள்ளூர் விரைவு உணவு) வழங்குகின்றன.

பல குடியிருப்பாளர்கள் மலை ஏறுபவர்கள் கட்டணம் செலுத்தி இரவில் தங்குவதற்கும், பெரும்பாலும் உணவு உண்பதற்கும் வசதியாக, தங்குமிடங்களைத் (படுக்கையறைகள், கழிப்பறைகள், குளியலறைகள்) திறந்துள்ளனர்.

லா நொவெல் மற்றும் பல சிற்றூர்களில் தொடக்கப் பள்ளிகள் உள்ளன. 2005-ஆம் ஆண்டில், போதுமான மாணவர்கள் இல்லாததால் மார்லாவில் மூடப்பட்டிருந்த பள்ளி, 6 மாணவர்களுடன் மீண்டும் திறக்கப்பட்டது. இங்கு இடைநிலைக் கல்வி அல்லது உயர்கல்வி வசதிகள் எதுவும் இல்லை.

இங்கு பல மருந்தகங்கள் உள்ளன, அவற்றில் சில செவிலியர்கள் சுழற்சி முறையில் பணிபுரிகின்றனர். மேலும் ஒரு மருத்துவர் திட்டமிடப்பட்ட இடைவெளி காலத்தில் வருவதும் உண்டு. ஆனால் நிரந்தர நலவாழ்வு வசதிகள் இல்லை. அவசர நிலைகளின்போது நோயாளிகளை உலங்குவானூர்தி மூலம் கொண்டுசெல்ல வேண்டும். இங்கு காவல்நிலையம் எதுவும் இல்லை.

 போக்குவரத்து 
மஃபேட்டின் ஒரு தனிச்சிறப்பு என்னவென்றால், இங்கு சாலைகள் எதுவும் இல்லை. இதன் காரணமாக, மாசுபடாத இயற்கையை அனுபவிக்க விரும்பும், அதே சமயம் மளிகைக் கடைகள் மற்றும் பிற வசதிகள் போதும் என்னும்  மலையேற்ற வீரர்களை ஈருக்கும் இடமாக இது  உள்ளது. இந்தக் காரணத்தினால், ரீயூனியனின் மலைப்பகுதிகளில் தேசியப் பூங்கா ஒன்று உருவாக்கப்படவுள்ள உள்ளதால், இங்கு எக்காலத்திலும் சாலைகள் அமைக்கபட எப்போதும் சாத்தியமில்லை.

பொருட்கள் கொண்டு செல்வது உட்பட அனைத்து அணுகல்களும் கால்நடையாகவோ அல்லது உலங்குவானூர்தி மூலமாகவோ மட்டுமே சாத்தியம். இந்தப் பள்ளத்தாக்கை அடைவதற்குப் பல நடைபாதைகள் உள்ளன, அவற்றுள் சில:

 சலாசி பள்ளத்தாக்கிலிருந்து லா நொவெல் நோக்கிச் செல்லும் கோல் டெஸ் போஃப்ஸ் ("காளைகளின் கணவாய்") வழியாக. இந்தக் கணவாயில் வாகன நிறுத்துமிடங்களுக்குச் செல்லும் ஒரு வனச்சாலை இருப்பதால், இந்த வழி மிகவும் எளிதானது.
 சர்க்யூ டி சிலாசிலிருந்து கோல் டு தைபிட் வழியாக.
 செயின்ட் பால் (ரீயூனியன்) உயரத்தில் உள்ள கேனலைசேசன் டி ஆரெஞ்சர்ஸ்  வழியாக.

 மேற்கோள்கள் 

பகுப்பு:Pages using gadget WikiMiniAtlas
பகுப்பு:இரீயூனியனின் புவியியல்